CELEX: C2006/048/33
Language: lv
Date: 2006-02-25 00:00:00
Title: lieta C-452/05: Prasība pret Luksemburgas Lielhercogisti, ko Eiropas Kopienu Komisija iesniedza  2005. gada 19. decembrī

25.2.2006   
            
            
               LV
            
            
               Eiropas Savienības Oficiālais Vēstnesis
            
            
               C 48/17
            
         Prasība pret Luksemburgas Lielhercogisti, ko Eiropas Kopienu Komisija iesniedza 2005. gada 19. decembrī
   (lieta C-452/05)
   (2006/C 48/33)
   tiesvedības valoda — franču
   Eiropas Kopienu Tiesā 2005. gada 19. decembrī izskatīšanai ir iesniegta prasība pret Luksemburgas Lielhercogisti, ko cēla Eiropas Kopienu Komisija, kuru pārstāv S. Pardo Quintillán un F. Simonetti, pārstāves, kas norādīja adresi Luksemburgā.
   Prasītājas prasījumi Tiesai ir šādi:
   
               1)
            
            
               atzīt, ka, nespējot nodrošināt, lai minimālais samazinājuma procents vispārējam visās notekūdeņu attīrīšanas iekārtās ienākošajam daudzumam būtu vismaz 75 % no kopējā fosfora daudzuma un vismaz 75 % no kopējā slāpekļa daudzuma, 5. panta 4. punkta sliktas piemērošanas dēļ Luksemburgas Lielhercogiste nav izpildījusi pienākumus, ko tai uzliek Padomes 1991. gada 21. maija Direktīva 91/271/EEK par komunālo notekūdeņu attīrīšanu (1);
            
         
               2)
            
            
               piespriest Luksemburgas Lielhercogistei atlīdzināt tiesāšanās izdevumus.
            
         Pamati un galvenie argumenti
   1999. gadā Luksemburga norādīja, ka tā vietā, lai piemērotu stingrus noteikumus visām tās teritorijā esošajām attīrīšanas iekārtām, tā izvēlējās pamatoties uz 5. panta 4. punktu, kurā paredzēts veikt vispārēju slāpekļa un fosfora samazināšanās līmeņa noteikšanu visās Luksemburgas apdzīvotajās vietās.
   Tomēr saskaņā ar pēdējo no Luksemburgas saņemto informāciju par ienākošā daudzuma vispārējo samazinājuma procentu visās attīrīšanas iekārtās nav izpildīti 5. panta 4. punkta piemērošanas nosacījumi.
   Tādējādi Komisijai atliek konstatēt, ka Luksemburgas iestādes nav pierādījušas, ka minimālais samazinājuma procents kopējam fosfora un slāpekļa daudzumam ir vismaz 75 %, un tādējādi nav izpildīti 5. panta 4. punkta piemērošanas nosacījumi.
   
      (1)  OV L 135, 40. lpp.